CELEX: C2006/165/05
Language: sl
Date: 2006-07-15 00:00:00
Title: Zadeva C-508/03: Sodba Sodišča (prvi senat) z dne  4. maja 2006  — Komisija Evropskih skupnosti proti Združenemu kraljestvu Velike Britanije in Severne Irske (Neizpolnitev obveznosti države — Dopustnost — Predmet spora — Pristojnost nacionalnih sodišč — Tožba brez predmeta — Pravna varnost in legitimna pričakovanja nosilcev projekta — Direktiva 85/337/EGS — Presoja vplivov nekaterih projektov na okolje — Projekt  White City  — Projekt  Crystal Palace  — Projekti iz Priloge II k Direktivi 85/337 — Dolžnost presojanja projektov, ki bodo verjetno pomembno vplivali na okolje — Dokazno breme — Prenos Direktive 85/337 v nacionalno pravo — Izdajanje soglasja v več fazah)

15.7.2006   
            
            
               SL
            
            
               Uradni list Evropske unije
            
            
               C 165/3
            
         Sodba Sodišča (prvi senat) z dne 4. maja 2006 — Komisija Evropskih skupnosti proti Združenemu kraljestvu Velike Britanije in Severne Irske
   (Zadeva C-508/03) (1)
   
   (Neizpolnitev obveznosti države - Dopustnost - Predmet spora - Pristojnost nacionalnih sodišč - Tožba brez predmeta - Pravna varnost in legitimna pričakovanja nosilcev projekta - Direktiva 85/337/EGS - Presoja vplivov nekaterih projektov na okolje - Projekt „White City“ - Projekt „Crystal Palace“ - Projekti iz Priloge II k Direktivi 85/337 - Dolžnost presojanja projektov, ki bodo verjetno pomembno vplivali na okolje - Dokazno breme - Prenos Direktive 85/337 v nacionalno pravo - Izdajanje soglasja v več fazah)
   (2006/C 165/05)
   Jezik postopka: angleščina
   Stranki
   
      Tožeča stranka: Komisija Evropskih skupnosti (zastopnika: X. Lewis in F. Simonetti, zastopnika)
   
      Tožena stranka: Združeno kraljestvo Velike Britanije in Severne Irske (zastopniki: K. Manji, zastopnik, D. Elvin, QC, in J. Maurici, barrister)
   Predmet
   Neizpolnitev obveznosti države — Nepravilni prenos člena 2(1), člena 4(2), člena 5(2) in člena 8 Direktive Sveta 85/337/EGS z dne 27. junija 1985 o presoji vplivov nekaterih javnih in zasebnih projektov na okolje — Neizvedba študije o vplivu na razvoj mest za projekta White City in Crystal Palace.
   Izrek
   
               1)
            
            
               Združeno kraljestvo Velika Britanija in Severna Irska ni izpolnilo obveznosti iz prava Skupnosti s tem, da v notranje pravo ni pravilno preneslo členov 2(1) in 4(2) spremenjene Direktive 85/337, ko je z nacionalno ureditvijo pri gradbenih dovoljenjih na podlagi predprojekta s poznejšo odobritvijo točk s pridržkom predpisalo, da je presojo na podlagi predprojekta mogoče opraviti le v prvi fazi izdaje omenjenega dovoljenja, ne pa več v poznejši fazi odobritve točk s pridržkom.
            
         
               2)
            
            
               V preostalem se tožba zavrne.
            
         
               3)
            
            
               Komisija Evropskih skupnosti in Združeno kraljestvo nosita svoje stroške.
            
         
      (1)  UL C 47, 21.2.2004.